དེ་ཡང་མི་རིགས་ཀྱི་དབྱེ་བ་མེད་པར་སུས་ང་ཚོར་རེ་བ་བརྒྱབ་ན་ཡང་ཐད་ཀར་ཡིན་ཤག་ཤག་བྱེད་ཀྱི་ཡོད།དེར་བརྟེན་ལོ་སྔོན་མ་ནས་བཟུང་བོད་མི་རྒྱ་གར་ལ་ཁྲག་སྦྱིན་མཁན་དང་རྒྱ་གར་གྱི་མི་བོད་པར་ཁྲག་སྦྱིན་མཁན་ཡང་བྱུང་ཡོད་རེད།གནད་དོན་འདིའི་ཐོག་ནས་ཡུལ་མི་ཕན་ཚུན་བར་གྱི་འབྲེལ་བའི་ཐོག་ལ་ཤུགས་རྐྱེན་བཟང་པོ་ཞིག་ཐེབས་ཡོད་རེད་བསམ་གྱི་ཡོད་ཅེས་དང་།མཐར་ཁོང་གིས་ཕྱི་ལོ་༢༠༡༢ནས་༢༠༡༣བར་ཁྲག་སྦྱིན་པ་གཏོང་མཁན་༡༠༥ལྷག་བྱུང་སྐོར་དང་།ད་ལྟ་ཁྲག་སྦྱིན་པ་གཏོང་མཁན་༢༥༠ལྷག་ཡོད་སྐོར།དེ་བཞིན་ལས་དོན་འདི་སྔར་ལྷག་ཡར་རྒྱས་འགྲོ་བར་ཁྲག་སྦྱིན་མཁན་ཚོ་གཙོས་པས།འབྲེལ་ཡོད་སྨན་ཁང་ཁག་དང་མི་མང་ཚང་མས་རྒྱབ་སྐྱོར་བྱེད་དགོས་པ་གལ་ཆེན་པོ་ཆགས་ཡོད་སྐོར་སོགས་གསུངས་སོང་།